એક પ્રયોગ કરીએ. મનમાં ચાલતા વિચારોનો (અને કાર્યો પણ) રોજમેળ રાત્રે લખવાનું રાખીએ. વેપારીના રોજમેળમાં એસેટ (મિલ્કત) અને લાયેબિલિટી (જવાબદારી) એવા બે વિભાગો હોય છે. તે રીતે તમારા રોજમેળમાં આખા દિવસ દરમ્યાન આવેલા વિચારોને શુભ અને અશુભ એમ બે ભાગમાં વહેંચીને લખી રાખો. કોઇ વ્યક્તિને નુકશાન પહોંચાડવાનો વિચાર આવ્યો હોય તો તેને લાયેબિલિટી તરીકે દર્શાવો. નિ:સ્વાર્થ સેવાના સંકલ્પ કે કામને એસેટ તરીકે નોંધો. આ કામ બને તેટલું પ્રામાણિકતાથી કરો.